François Altwies

De François Altwies, gebuer den 11. Dezember 1869 zu Réimech, a gestuerwen de 5. Juli 1936 an der Stad LëtzebuergDoudesannonce am Luxemburger Wort vum 6. Juli 1936, war e Lëtzebuergesche Politiker, Affekot an Nottär.

De François Altwies gouf 1897 Nottär zu Jonglënster an duerno vun 1922 un an der Stad Lëtzebuerg.

Den 20. Juni 1911 gouf hie fir d'éischt als Deputéierte vum Kanton Gréiwemaacher an d'Chamber gewielt. Wéi 1914 d'Rietspartei gegrënnt gouf huet hie sech där ugeschloss, fir déi hien 1915 an 1918 als Deputéierten erëmgewielt gouf.

Hie war zesumme mam Émile Prüm, Joseph Bech, am Auguste Thorn ee vun den Haaptleit an der Rietspartei.

Den 28. Juni 1917, wéi de Léon Kauffman Premier gouf, gouf den Altwies Vizepresident vun der Chamber, an e puer Méint duerno gouf hien als Nofollger vum Edouard Hemmer Chamberpresident, wat e bis 1925 blouf.

Bei de Wale vum 26. Oktober 1919, déi éischt nom Éischte Weltkrich, an no der Verfassungsännerung vum 15. Mee am selwechte Joer, bei där d'allgemengt Walrecht an de Proporzsystem applizéiert goufen, gouf hie fir d'Circonscriptioun Zentrum gewielt, a koum och erëm 1925 an 1931 an d'Chamber.

De 6. Mäerz 1933 gouf hie Member vum Staatsrot an ass dat bis zu sengem Doud bliwwen.

De François Altwies hat sech den 21. Mee 1901 mat der Elise Wurth bestuet.

Gielercher




 Italien: Ordine della Corona d'Italia (Cavaliere di Gran Croce)

Kategorie:Gebuer 1869
Kategorie:Gestuerwen 1936
Kategorie:Lëtzebuergesch Nottären
Kategorie:Lëtzebuergesch Deputéiert
Kategorie:Commandeur de la Légion d'honneur
Kategorie:Grand officier de l'ordre de la couronne de chêne
Kategorie:Lëtzebuergesch Chamberpresidenten
Kategorie:Membere vum Staatsrot zu Lëtzebuerg
Kategorie:Grand officier de l'ordre de mérite civil et militaire d'Adolphe de Nassau
Kategorie:Grand-Croix vum Ordre de la Couronne
Kategorie:Membere vun der Assemblée constituante vun 1918